pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-     พม. ร่วมแลกเปลี่ยนการรับมือโรคโควิด-19 ของไทย มิติสตรีและเด็ก ในภาคพื้นเอเชียและแปซิฟิก
วันอังคารที่ 9 มิถุนายน 2563
พม. ร่วมแลกเปลี่ยนการรับมือโรคโควิด-19 ของไทย มิติสตรีและเด็ก ในภาคพื้นเอเชียและแปซิฟิก
พม. ร่วมแลกเปลี่ยนการรับมือโรคโควิด-19 ของไทย มิติสตรีและเด็ก ในภาคพื้นเอเชียและแปซิฟิก
วันนี้ (9 มิ.ย. 63) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมายให้ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นผู้แทนเข้าร่วมการประชุมโต๊ะกลมระดับรัฐมนตรีทางออนไลน์ ในหัวข้อ การฟื้นฟูจากการแพร่ระบาดของโรคติดเชื้อไวรัสโคโรนา 2019 (โควิด-19) ที่คํานึงถึงมิติเพศภาวะ : ประสบการณ์จากเอเชียและแปซิฟิก (Towards Gender-Responsive COVID-19 Recovery: Experiences from Asia and the Pacific Virtual Ministerial Roundtable on Integrating Gender Equality into Socio-Economic Policy Responses) จัดโดยองค์การเพื่อสตรีแห่งสหประชาชาติ (UN WOMEN) สํานักงานภาคพื้นเอเชียและแปซิฟิก เพื่อแลกเปลี่ยนความคิดเห็นในประเด็นมุมมองมิติความเสมอภาคระหว่างเพศและการเสริมพลังสตรีระหว่างการรับมือโรคโควิด-19 และประเด็นสําคัญเร่งด่วนในการดําเนินการฟื้นฟูของรัฐบาล รวมถึงบทบาทขององค์การสหประชาชาติ (UN) ที่ให้การสนับสนุนการดําเนินงานของกระทรวง เพื่อรับประกันความต้องการของสตรีและเด็กผู้หญิงจะได้รับการตอบสนอง
นายปรเมธี กล่าวว่า การประชุมครั้งนี้ ตนได้แบ่งปันข้อมูลเกี่ยวกับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด-19) และการปิดประเทศ หรือ Lock Down ในเชิงเศรษฐกิจที่มีผลกระทบต่อผู้หญิง โดยเฉพาะประสบการณ์การดําเนินงานของกระทรวงการพัฒนาสังคมและความมั่นคงของมนุษย์ (พม.) สําหรับการรับมือโรคโควิด-19 การให้เงินช่วยเหลือเยียวยาแก่กลุ่มเป้าหมายต่างๆ การตั้งศูนย์ปรึกษาเรื่องเด็กและครอบครัวในทุกจังหวัด การเผยแพร่ข้อมูลการปฏิบัติในการดูแลครอบครัว การรับแจ้งและเฝ้าระวังความรุนแรงในครอบครัวและความรุนแรงต่อสตรีและเด็ก การให้บริการเพื่อลดภาระและแก้ไขปัญหาในครอบครัวในช่วงโรงเรียนปิด การจัดทีม One Home พม. ลงพื้นที่ชุมชนเปราะบาง เพื่อสํารวจปัญหาความเดือดร้อนและแก้ไขปัญหาให้ตรงกับความต้องการกับกลุ่มเป้าหมายต่างๆ อย่างไรก็ดี แม้ผู้หญิงจะเป็นกลุ่มที่ได้รับผลกระทบจากโรคโควิด-19 แต่นับเป็นกลุ่มที่มีพลังในการช่วยเหลือสังคม โดยในช่วงต้นของการแพร่ระบาดของโรคโควิด-19 ศูนย์เรียนรู้การพัฒนาสตรีและครอบครัวและกลุ่มสตรีอาสาสมัคร ได้ร่วมกันทําหน้ากากอนามัยแบบผ้าเพื่อแจกจ่ายให้กับกลุ่มเป้าหมายและประชาชนผู้เดือดร้อนที่ขาดแคลน
นายปรเมธี กล่าวเพิ่มเติมว่า สําหรับการเตรียมการสําหรับผู้หญิงในช่วงหลังการคลาย Lock Down นั้น จะจัดให้มีการฝึกอาชีพ เพื่อให้ผู้หญิงกลับไปทํางานใหม่ได้ และการปรับตัวเข้าสู่วิถีชีวิตใหม่ (New Normal) เนื่องจากสังคมแวดล้อมต่างๆ จะเปลี่ยนแปลงไปทั้งที่ทํางานและโรงเรียน การใช้ชีวิตประจําวันผ่านการสื่อสารออนไลน์ อีกทั้งสถานการณ์ของหนี้สาธารณะจะสูงขึ้น ในขณะที่งบประมาณจะน้อยลง กระทรวง พม. จะมีการจัดสรรงบประมาณที่เพียงพอสําหรับกลุ่มสตรี โดยการจัดทํา Gender Responsive Budgeting (GRB) ทั้งนี้ หวังเป็นอย่างยิ่งว่า กระทรวง พม. จะมีความร่วมมือระหว่างกันต่อไป
รัฐบาลไทย-ข่าวทำเนียบรัฐบาล-อธิบดีกสร. เปิดอบรม “กฎหมายแรงงานที่นายจ้าง ลูกจ้างต้องรู้” รุ่น 1
วันพุธที่ 27 พฤศจิกายน 2562
อธิบดีกสร. เปิดอบรม “กฎหมายแรงงานที่นายจ้าง ลูกจ้างต้องรู้” รุ่น 1
​อธิบดีกรมสวัสดิการและคุ้มครองแรงงาน เปิดอบรมหลักสูตร “กฎหมายแรงงานที่นายจ้าง-ลูกจ้างต้องรู้ รุ่นที่ 1” เพื่อให้นายจ้างลูกจ้างเข้าใจสิทธิ หน้าที่ตามกฎหมายแรงงาน มุ่งสร้างคุณภาพชีวิตที่ดีร่วมกัน พร้อมเผยเตรียมเปิดอีกหลายหลักสูตร
เมื่อวันที่ 27 พฤศจิกายน 2562 นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เป็นประธานเปิดการอบรมหลักสูตรกฎหมายแรงงานที่นายจ้าง-ลูกจ้างต้องรู้ รุ่นที่ 1 ซึ่งจัดโดยกรมสวัสดิการและคุ้มครองแรงงาน ณ โรงแรม เอส รัชดา โดยได้กล่าวว่า การสร้างการรับรู้เกี่ยวกับสิทธิหน้าที่ของนายจ้าง ลูกจ้างตามที่กฎหมายกําหนดถือเป็นภารกิจสําคัญประการหนึ่งของกรมสวัสดิการและคุ้มครองแรงงานและ ถือเป็นหน้าที่ที่นายจ้าง ลูกจ้างที่จะต้องรู้และปฏิบัติให้ถูกต้องตามกฎหมาย โดยเฉพาะกฎหมายที่สําคัญ ได้แก่ กฎหมายคุ้มครองแรงงานซึ่งเกี่ยวข้องกับสภาพการจ้าง การทํางาน กฎหมายความปลอดภัยในการทํางาน และกฎหมายแรงงานสัมพันธ์ รวมถึงแรงงานสัมพันธ์ในระบบทวิภาคีที่มีประสิทธิภาพซึ่งจะส่งผลให้ทั้งสองฝ่าย อยู่ร่วมกันได้อย่างสันติสุข สําหรับการอบรมหลักสูตรกฎหมายแรงงานที่นายจ้าง-ลูกจ้างต้องรู้ในครั้งนี้มีวัตถุประสงค์เพื่อให้ผู้เข้ารับการอบรมเข้าใจสิทธิ หน้าที่ตามกฎหมายแรงงาน และมุ่งหวังให้ปฏิบัติต่อกันอย่างเป็นธรรม เพื่อสร้างคุณภาพชีวิตที่ดีร่วมกัน ซึ่งหลักสูตรดังกล่าวเป็นหลักสูตรแรกของปีงบประมาณ 2563 และเปิดโอกาสให้นายจ้าง ลูกจ้าง ได้เข้ารับการอบรม จํานวน 80 คน ใช้เวลาในการอบรม 3 วัน ซึ่งหลักสูตรดังกล่าวจะเป็นประโยชน์ต่อนายจ้างลูกจ้างเป็นอย่างยิ่ง
นายอภิญญา กล่าวต่อไปว่า ตลอดทั้งปีงบประมาณ 2563 นี้ กสร. ได้เตรียมหลักสูตรอบรมอื่น ๆ อีกมากมายให้แก่นายจ้าง ลูกจ้าง อาทิ หลักสูตรเทคนิคและศิลปะการสื่อสารอย่างมีประสิทธิภาพ หลักสูตรผู้ตรวจติดตามภายในมาตรฐานแรงงานไทย (TLS 8001 - 2010) หลักสูตรภาวะผู้นําทางการบริหารองค์กรในยุค 4.0 และ คดีแรงงานกับการบริหารจัดการที่ดี เป็นต้น ทั้งนี้ สามารถสอบถามวันเปิดรับสมัครและรายละเอียดอื่น ๆ ได้ที่ เว็บไซต์ http://tls.labour.go.th เมนูหลัก: ฝึกอบรมทรัพยากรแรงงาน หรือ โทรศัพท์ 0 2245 1371-2
รัฐบาลไทย-ข่าวทำเนียบรัฐบาล-ประธานองค์การส่งเสริมการค้าต่างประเทศของญี่ปุ่น สำนักงานกรุงเทพฯ เข้าเยี่ยมคารวะรองนายกรัฐมนตรี
วันจันทร์ที่ 7 พฤศจิกายน 2559
ประธานองค์การส่งเสริมการค้าต่างประเทศของญี่ปุ่น สํานักงานกรุงเทพฯ เข้าเยี่ยมคารวะรองนายกรัฐมนตรี
ประธานองค์การส่งเสริมการค้าต่างประเทศของญี่ปุ่น สํานักงานกรุงเทพฯ เข้าเยี่ยมคารวะรองนายกรัฐมนตรี
วันนี้(3 พ.ย. 2559)เวลา 10.30 น. นาย Hiroki Mitsumata ประธานองค์การส่งเสริมการค้าต่างประเทศของญี่ปุ่น สํานักงานกรุงเทพฯ (Jetro Bangkok) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรองสํานักงานรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรีและประธาน Jetro กรุงเทพฯ หารือถึงความร่วมมือระหว่างไทยกับ Jetro ในอนาคต โดยรองนายกรัฐมนตรีกล่าวว่า จากการเข้าร่วมประชุมผู้นํายุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง (ACMECS) ครั้งที่ 7 ณ กรุงฮานอย ประเทศเวียดนาม สมาชิกทุกประเทศได้เห็นชอบข้อเสนอของไทยที่เสนอให้กลุ่มประเทศ ACMECS มีแผนแม่บทเพื่อการพัฒนาประเทศร่วมกันและยกระดับการพัฒนาของแต่ละประเทศให้เติบโตไปพร้อมกัน รองนายกรัฐมนตรีจึงประสงค์ให้ประธาน Jetro กรุงเทพฯส่งสารไปยังสํานักงานใหญ่ของ Jetro ที่กรุงโตเกียว ให้สนับสนุนแผนแม่บทและเข้ามามีส่วนร่วมกับไทยในการในการใช้แผนแม่บทดังกล่าวพัฒนากลุ่มประเทศ CLMV ในอนาคต ทางด้านประธาน Jetro กรุงเทพฯ ยินดีสนับสนุนและยินดีกลับไปแจ้งสํานักงานใหญ่ของ Jetro ที่กรุงโตเกียวให้ได้รับทราบ
นอกจากนี้ ทั้งสองฝ่ายยังหารือถึงแนวทางการพัฒนาเศรษฐกิจของรัฐบาล โดยรองนายกรัฐมนตรีกล่าวว่าขณะนี้รัฐบาลมีเป้าหมายที่จะพัฒนา 5 กลุ่มอุตสาหกรรม ได้แก่ อุตสาหกรรมที่มีการเกษตรเป็นพื้นฐาน อุตสาหกรรมด้านสุขภาพ อุตสาหกรรมที่ใช้เทคโนโลยีชั้นสูง อุตสาหกรรมดิจิทัล และอุตสาหกรรมเศรษฐกิจสร้างสรรค์ ซึ่งอุตสาหกรรมเหล่านี้ต้องได้รับความร่วมมือจากภาคเอกชน การวิจัยและพัฒนา และความร่วมมือจากสถาบันการศึกษา รองนายกรัฐมนตรีจึงอยากให้ Jetro ชักชวนภาคเอกชนและสถาบันวิจัยจากญี่ปุ่นให้เข้ามามีส่วนร่วมในอุตสาหกรรมเหล่านี้ ด้านประธาน Jetro กรุงเทพฯ เห็นด้วยกับแนวคิดการจัดกลุ่มอุตสาหกรรมและยินดีชักชวนภาคเอกชนและสถาบันวิจัยจากญี่ปุ่นให้เข้ามามีส่วนร่วมในอุตสาหกรรมดังกล่าว
รัฐบาลไทย-ข่าวทำเนียบรัฐบาล-‘ก.แรงงาน’ ย้ำ ‘ปราบปรามผู้ค้ามนุษย์ แรงงานทุกสัญชาติ ต้องได้รับการคุ้มครองตามกฎหมาย’
วันจันทร์ที่ 18 พฤศจิกายน 2562
‘ก.แรงงาน’ ย้ํา ‘ปราบปรามผู้ค้ามนุษย์ แรงงานทุกสัญชาติ ต้องได้รับการคุ้มครองตามกฎหมาย’
ปลัดกระทรวงแรงงาน เน้นย้ํา กระทรวงแรงงานและหน่วยงานที่เกี่ยวข้อง ต้องดําเนินการเชิงรุกในพื้นที่ เข้าถึงผู้เสียหายและดําเนินคดีกับผู้กระทําความผิดฐานบังคับใช้แรงงานและการค้ามนุษย์ด้านแรงงาน เพิ่มความพยายามให้แรงงานทุกสัญชาติ ได้รับการคุ้มครองและได้รับสิทธ
วันนี้ (18 พ.ย. 62) เวลา 09.00 น. นายสุทธิ สุโกศล ปลัดกระทรวงแรงงาน เป็นประธานในพิธีเปิดการประชุมเชิงปฏิบัติการเพื่อเพิ่มประสิทธิภาพการป้องกันการบังคับใช้แรงงานและการค้ามนุษย์ด้านแรงงานของสํานักงานแรงงานจังหวัด ประจําปีงบประมาณ พ.ศ. 2563 ณ ห้องแกรนด์รัชดา ชั้น 5 อาคารธารทิพย์ โรงแรมเจ้าพระยาปาร์ค กรุงเทพฯ โดย ปลัดกระทรวงแรงงาน กล่าวว่า “ในห้วงที่ผ่านมา กระทรวงแรงงาน ได้มีความพยายามอย่างมาก ที่จะบูรณาการความร่วมมือกับทุกภาคส่วนในการป้องกันการค้ามนุษย์ด้านแรงงาน จนมีพัฒนาการสําคัญอย่างต่อเนื่อง ทั้งการกําหนดมาตรการส่งเสริมและปกป้องสิทธิของแรงงานทุกสัญชาติตามมาตรฐานสากลอย่างเท่าเทียม โดยจัดระเบียบและเพิ่มประสิทธิภาพการบริหารจัดการแรงงานต่างด้าว ทั้งระบบ การกําหนดมาตรการตรวจสถานประกอบกิจการอย่างเข้มงวด ผ่านกระบวนการตรวจแรงงาน รวมทั้งให้สัตยาบันพิธีสารภายใต้อนุสัญญาองค์การแรงงานระหว่างประเทศ ฉบับที่ 29 ว่าด้วยการบังคับใช้แรงงาน และอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานในภาคประมง
จนในปี 2561 และ 2562 สหรัฐอเมริกาได้จัดอันดับสถานการณ์การค้ามนุษย์ของประเทศไทยในระดับ Tier 2 ติดต่อกัน 2 ปี ซึ่งเป็นสิ่งยืนยันความเชื่อมั่นของสหรัฐอเมริกาที่มีต่อทิศทางความพยายามในการแก้ไขปัญหาของรัฐบาลไทยในการป้องกันไม่ให้ประชาชนต้องตกเป็นเหยื่อของการค้ามนุษย์ อย่างไรก็ตาม สหรัฐอเมริกายังมีข้อเสนอแนะด้านการป้องกันที่สําคัญหลายประการ ประกอบกับ กระทรวงแรงงานได้ตราพระราชกําหนดแก้ไขเพิ่มเติม
พระราชบัญญัติป้องกันและปราบปรามการค้ามนุษย์ พ.ศ. 2551 พ.ศ. 2562 เพื่อรองรับการอนุวัติการตามพิธีสารภายใต้อนุสัญญาองค์การแรงงานระหว่างประเทศ ฉบับที่ 29 ว่าด้วยการบังคับใช้แรงงาน ซึ่งกระทรวงแรงงานและหน่วยงานที่เกี่ยวข้อง จะต้องมุ่งมั่นเดินหน้าขับเคลื่อนการดําเนินงานต่อไป ทั้งการพัฒนาศักยภาพเจ้าหน้าที่ของกระทรวงแรงงาน เพื่อดําเนินการเชิงรุกในพื้นที่ ให้สามารถเข้าถึงผู้เสียหายและดําเนินคดีกับผู้กระทําความผิดฐานบังคับใช้แรงงานและการค้ามนุษย์ด้านแรงงาน ตลอดจนเพิ่มความพยายามให้แรงงานทุกสัญชาติ ได้รับการคุ้มครองและได้รับสิทธิประโยชน์ ตามกฎหมาย”
การประชุมในครั้งนี้ เพื่อพัฒนาศักยภาพเจ้าหน้าที่สํานักงานแรงงานจังหวัดในการขับเคลื่อนการดําเนินงานป้องกันการบังคับใช้แรงงานและการค้ามนุษย์ด้านแรงงานในพื้นที่ ตลอดจนสร้างการรับรู้เกี่ยวกับสาระสําคัญของพระราชกําหนดแก้ไขเพิ่มเติมพระราชบัญญัติป้องกันและปราบปรามการค้ามนุษย์ พ.ศ. 2551 พ.ศ. 2562 และเพื่อซักซ้อมความเข้าใจแนวทางการดําเนินงานป้องกันการบังคับใช้แรงงานและการค้ามนุษย์ด้านแรงงานในพื้นที่ 76 จังหวัดประจําปีงบประมาณ พ.ศ. 2563 โดยกลุ่มเป้าหมายประกอบด้วย เจ้าหน้าที่ ในสังกัดกระทรวงแรงงานและสํานักงานแรงงานจังหวัด จํานวน 110 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
18 พฤศจิกายน 2562
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานในพิธีเปิดงานมหกรรมวัฒนธรรมจังหวัดศรีสะเกษ สู่ประชาคมอาเซี่ยน
วันจันทร์ที่ 17 กรกฎาคม 2560
รองนายกรัฐมนตรีเป็นประธานในพิธีเปิดงานมหกรรมวัฒนธรรมจังหวัดศรีสะเกษ สู่ประชาคมอาเซี่ยน
รองนายกรัฐมนตรีเป็นประธานในพิธีเปิดงานมหกรรมวัฒนธรรมจังหวัดศรีสะเกษ สู่ประชาคมอาเซี่ยน
วันนี้ (16 กรกฎาคม 2560) เวลา 16.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีเปิดงานมหกรรมวัฒนธรรมจังหวัดศรีสะเกษ สู่ประชาคมอาเซี่ยน ณ บริเวณถนนคนเดิน ต้องชม
รัฐบาลไทย-ข่าวทำเนียบรัฐบาล-  ความเชื่อมั่นเศรษฐกิจไทยในอนาคต ดีขึ้นทุกภูมิภาค
วันจันทร์ที่ 3 กันยายน 2561
ความเชื่อมั่นเศรษฐกิจไทยในอนาคต ดีขึ้นทุกภูมิภาค
จากความพยายามของรัฐบาลและปัจจัยแวดล้อมต่าง ๆ ส่งผลให้ดัชนีความเชื่อมั่นเศรษฐกิจไทยในอีก 6 เดือนข้างหน้าปรับตัวดีขึ้น เนื่องจากการผลิตภาคอุตสาหกรรมขยายตัว มียอดสั่งซื้อสินค้าในภาคอุตสาหกรรมเพิ่มขึ้น
จันทร์ที่ 3 ก.ย.61
ความเชื่อมั่นเศรษฐกิจไทยในอนาคต ดีขึ้นทุกภูมิภาค
ต่อจากนี้ไป ขอเชิญรับฟังไทยคู่ฟ้า ครับ
จากความพยายามของรัฐบาลและปัจจัยแวดล้อมต่าง ๆ ส่งผลให้ดัชนีความเชื่อมั่นเศรษฐกิจไทยในอีก 6 เดือนข้างหน้าปรับตัวดีขึ้น เนื่องจากการผลิตภาคอุตสาหกรรมขยายตัว มียอดสั่งซื้อสินค้าในภาคอุตสาหกรรมเพิ่มขึ้น รวมทั้งการลงทุนโครงสร้างพื้นฐานด้านคมนาคมในหลายจังหวัดทั้งทางบก ราง และอากาศ สามารถเชื่อมโยงพื้นที่ทางเศรษฐกิจทุกภูมิภาค การส่งเสริมการลงทุนในพื้นที่เศรษฐกิจพิเศษ กิจกรรมกระตุ้นการท่องเที่ยวใน 55 จังหวัดเมืองรอง นอกจากนี้ ในระยะอันใกล้ประเทศไทยจะเข้าสู่ฤดูหนาว ซึ่งจะมีนักท่องเที่ยวเดินทางเข้ามาในประเทศมากขึ้นด้วย ทั้งนี้ ความเชื่อมั่นดังกล่าวก่อให้เกิดผลดีในหลายด้าน โดยเฉพาะกระตุ้นให้เกิดการใช้จ่ายและการลงทุน ช่วยสร้างรายได้ให้แก่ประชาชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ภาคเหนือ รับทราบสถานการณ์ยาเสพติด พร้อมให้กำลังใจแก่ผู้ปฏิบัติงาน
วันอังคารที่ 1 ตุลาคม 2562
รมว.ยุติธรรม ลงพื้นที่ภาคเหนือ รับทราบสถานการณ์ยาเสพติด พร้อมให้กําลังใจแก่ผู้ปฏิบัติงาน
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมดัวยนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม และคณะ ลงพื้นที่ตําบลท่าตอน อําเภอแม่อาย จังหวัดเชียงใหม่ เพื่อตรวจเยี่ยม "โครงการร้อยใจรักษ์"
เมื่อวันศุกร์ที่ ๒๗ กันยายน ๒๕๖๒ เวลา ๑๑.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมดัวยนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม และคณะ ลงพื้นที่ตําบลท่าตอน อําเภอแม่อาย จังหวัดเชียงใหม่ เพื่อตรวจเยี่ยม "โครงการร้อยใจรักษ์" โดยมี นายนิยม เติมศรีสุข เลขาธิการ ป.ป.ส. พร้อมด้วยข้าราชการ เจ้าหน้าที่ หัวหน้าส่วนราชการในพื้นที่ และผู้ที่เกี่ยวข้องให้การต้อนรับ
ทั้งนี้ รัฐมนตรีว่าการกระทรวงยุติธรรม ได้รับฟังบรรยายสรุปทั้งประวัติความเป็นมา และผลการดําเนินงานของโครงการฯ พร้อมทั้งเยี่ยมชมสภาพภายในหมู่บ้านโครงการร้อยใจรักษ์ และชมแปลงเกษตรสาธิต ๗๕ไร่ รวมถึงได้ร่วมพบปะพูดคุยกับประชาชนผู้ที่เคยเกี่ยวข้องกับยาเสพติดอีกด้วย
ต่อจากนั้น รัฐมนตรีว่าการกระทรวงยุติธรรม พร้อมคณะ ได้เดินทางไปตรวจด่านยาเสพติดเพื่อรับฟังสถานการณ์ยาเสพติดในพื้นที่ ณ ด่านสันต้นดู่ อําเภอแม่อาย ด่านกิ่วสไต และด่านกิ่วทัพยั้ง อําเภอแม่จัน ซึ่งเป็นช่องทางที่ใช้สําหรับลําเลียงยาเสพติดตามแนวชายแดน พร้อมทั้งได้มอบเครื่องอุปโภคบริโภคและให้กําลังใจแก่เจ้าหน้าที่ผู้ปฏิบัติงานและเสียสละที่ดูแลพื้นประเทศไทยอีกด้วย
ทั้งนี้ รัฐมนตรีว่าการกระทรวงยุติธรรม กล่าวว่า จากการลงพื้นที่เยี่ยมชมโครงการร้อยใจรักษ์ ทําให้เห็นชาวบ้านที่มีอาชีพเกี่ยวกับยาเสพติดเปลี่ยนแปลงไป ด้วยการเริ่มอาชีพใหม่ แต่ถ้าปล่อยช่วงรอยต่อให้เปลี่ยนแบบปกติ ก็เสี่ยงที่จะกลับมาทําแบบเดิม ดังนั้น ทุกภาคส่วนก็จะช่วยป้องกัน ซึ่งโครงการดังกล่าวจะเป็นแบบอย่างให้พื้นที่อื่นด้วย
สําหรับด่านสันต้นดู่ มีเหตุการณ์เกิดขึ้น ๑๒ ครั้ง สามารถจับยาบ้าได้ ๓๗ ล้านเม็ด และเป็นพื้นที่อันตราย ดังนั้นภาครัฐจะต้องดูแลเจ้าหน้าที่ผู้ปฏิบัติงานด้วย สําหรับสถิติการปราบปรามยาเสพติดในภาคเหนือ ๖๐ เปอร์เซ็นต์ ของปี พ.ศ. ๒๕๖๒ สามารถจับยาบ้าได้ ๕๑๐ ล้านเม็ด เป็นของพื้นที่ภาคเหนือ ๓๒๔ ล้านเม็ด ส่วนยาไอซ์ ๑๔ ตัน เป็นของภาคเหนือ ๓.๘ ตัน ดังนั้น พื้นที่ภาคเหนือที่เป็นจุดผ่าน จึงต้องเฝ้าระวัง รวมถึงต้องสกัดทั้งด่านชายแดน และด่านที่อยู่ในประเทศ อาทิ ตาก สุโขทัย พิษณุโลก เนื่องจากเป็นเส้นทางจากพม่าถึงลาว ซึ่งคั้นแค่ ๓ จังหวัด เท่านั้น
อย่างไรก็ตาม การปราบปรามยาเสพติด ประเทศไทยได้รับความร่วมมือจากประเทศลุ่มน้ําโขง โดยเฉพาะสามเหลี่ยมทองคําที่เป็นแหล่งผลิต ซึ่งในเดือนพฤศจิกายน ๒๕๖๒ นี้ จะมีการประชุมร่วมกันเพื่อติดตามสถานการณ์ ขณะเดียวกันขอให้มั่นใจได้ว่ายาเสพติดจะอยู่ไม่ได้ เนื่องจากหลายประเทศให้ความร่วมมืออย่างจริงจัง ทั้งนี้ ขอฝากคนในครอบครัวที่มีคนเสพยาเสพติด ขอให้ช่วยกันดูแลและมอบความรักให้ บุคคลากรกล่าว ก็จะสามารถแก้ไปปัญหาเหล่านี้ได้ ซึ่งการเลิกยาเสพติดคือความสุขที่จะตามมาทั้งในครอบครัว ชุมชน สังคม และประเทศชาติต่อไป
รัฐบาลไทย-ข่าวทำเนียบรัฐบาล-รมช.มนัญญา เดินตามมติ ค.ร.ม. ฟื้นฟูการบินไทย มั่นใจไม่กระทบผลประกอบการ 82 สหกรณ์
วันอังคารที่ 19 พฤษภาคม 2563
รมช.มนัญญา เดินตามมติ ค.ร.ม. ฟื้นฟูการบินไทย มั่นใจไม่กระทบผลประกอบการ 82 สหกรณ์
รมช.มนัญญา เดินตามมติ ค.ร.ม. ฟื้นฟูการบินไทย มั่นใจไม่กระทบผลประกอบการ 82 สหกรณ์
นายศักดิ์สยาม ชิดชอบ รัฐมนตรีว่าการกระทรวงคมนาคม และนางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยนายพิเชษฐ์ วิริยะพาหะ อธิบดีกรมส่งเสริมสหกรณ์ ร่วมแถลงข่าว เรื่อง คณะรัฐมนตรีเห็นชอบให้ "การบินไทย" ดําเนินการตามแผนฟื้นฟูธุรกิจภายใต้กระบวนการฟื้นฟูกิจการของศาลล้มละลาย ณ ห้องราชดําเนิน อาคารสโมสรและหอประชุม กระทรวงคมนาคม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ขณะนี้คณะรัฐมนตรี (ค.ร.ม.) มีมติเห็นชอบให้บริษัทการบินไทย จํากัด (มหาชน) เข้าสู่กระบวนการฟื้นฟูกิจการภายใต้คําสั่งศาลฯ โดยได้มอบหมายให้กรมส่งเสริมสหกรณ์เตรียมแนวทางมาตรการที่จะดูแล 82สหกรณ์เจ้าหนี้ที่ลงทุนในหลักทรัพย์ของบมจ.การบินไทยไว้ทุกรูปแบบซึ่งในเบื้องต้นเมื่อพิจารณาจากสถานการณ์ทางการเงินของแต่ละสหกรณ์พบว่าค่อนข้างดีถึงดีมากอีกทั้งมีสัดส่วนที่ลงทุน 42,229ล้านบาท คิดเป็น3.62%ของสินทรัพย์ที่สหกรณ์เหล่านั้นมี 1.17ล้านล้านบาทและเมื่อมติ ค.ร.ม.ให้ดําเนินการตามแผนฟื้นฟูธุรกิจดังกล่าว จึงเป็นแนวทางและทิศทางที่สําคัญต่อการวางแผนการดําเนินงาน และเป็นสัญญาณที่ดีที่จะไม่ส่งผลกระทบต่อสหกรณ์ที่มาลงทุน ของสมาชิกสหกรณ์ทั้ง 82 แห่ง
สําหรับแนวทางของกระทรวงคมนาคม จะแก้ไขปัญหาของบริษัทการบินไทย จํากัด (มหาชน) โดยเข้าสู่กระบวนการฟื้นฟูภายใต้คําสั่งศาลทันทีซึ่งถือเป็นแนวทางที่ดีที่สุด โดยพิจารณาถึงประโยชน์ที่บริษัทการบินไทย จํากัด (มหาชน) จะได้รับ หากบริษัทการบินไทย จํากัด (มหาชน) เป็นผู้ยื่นขอเข้ากระบวนการฟื้นฟูก่อนเจ้าหนี้จะเป็นผู้ยื่นต่อศาล ทั้งนี้ ก่อนเข้าสู่กระบวนการฟื้นฟูภายใต้คําสั่งศาลกระทรวงคมนาคมเห็นถึงความจําเป็นที่ต้องปรับลดสัดส่วนการถือหุ้นของรัฐให้ต่ํากว่าร้อยละ 50 เพื่อให้หลุดพ้นจากการเป็นรัฐวิสาหกิจโดยเด็ดขาด และผลจากข้อจํากัดของพระราชบัญญัติแรงงานรัฐวิสาหกิจสัมพันธ์ พ.ศ. 2543 ที่เป็นอุปสรรคในการดําเนินการฟื้นฟูตามแผนฟื้นฟูให้สําเร็จ และผลจากข้อจํากัดของพระราชบัญญัติคุณสมบัติมาตรฐานสําหรับกรรมการและพนักงานรัฐวิสากิจ พ.ศ.2518 เพื่อให้สามารถแต่งตั้งคณะกรรมการบริษัทและผู้บริหารที่มีความรู้ความสามารถเข้ามาเป็นผู้นําการเปลี่ยนแปลงเพื่อแก้ไขปัญหานี้
ทั้งนี้ การเข้าสู่กระบวนการฟื้นฟูกิจการภายใต้กฎหมายในครั้งนี้ จะส่งผลให้การบินไทย สามารถบรรลุวัตถุประสงค์ของแผนฟื้นฟูธุรกิจได้อย่างมีประสิทธิภาพตามขั้นตอนต่าง ๆ ซึ่งมีกฎหมายรองรับและให้ความคุ้มครองอย่างเป็นธรรมแก่ผู้ที่เกี่ยวข้อง อีกทั้งการบินไทยยังสามารถประกอบธุรกิจปกติต่อไปได้ตลอดระยะเวลาที่อยู่ในกระบวนการฟื้นฟูกิจการ ไม่ว่าจะเป็นการให้บริการขนส่งผู้โดยสารไปยังจุดหมายปลายทางของการบินไทยทั่วโลก หรือการขนส่งสินค้าไปรษณียภัณฑ์อย่างต่อเนื่อง ซึ่งจะดําเนินการควบคู่ไปกับการฟื้นฟูองค์กรเพื่อปรับปรุงประสิทธิภาพการดําเนินงาน และพัฒนาคุณภาพของผลิตภัณฑ์และบริการให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-ผลลัพธ์ที่สำคัญจากการประชุมสุดยอดอาเซียน ครั้งที่ 36
วันอาทิตย์ที่ 28 มิถุนายน 2563
ผลลัพธ์ที่สําคัญจากการประชุมสุดยอดอาเซียน ครั้งที่ 36
วันเสาร์ที่ 27 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การประชุมสุดยอดอาเซียน ครั้งที่ 36 ผ่านระบบการประชุมทางไกล ผู้นําอาเซียนได้รับรองเอกสารผลลัพธ์ที่สําคัญ 2 ฉบับ ประกอบด้วย วิสัยทัศน์ผู้นําอาเซียนว่าด้วยอาเซียนที่แน่นแฟ้นและตอบสนอง : ก้าวข้ามความท้าทายและเสริมสร้างการเติบโตอย่างยั่งยืน และปฏิญญาอาเซียนว่าด้วยการพัฒนาทรัพยากรมนุษย์สําหรับโลกที่เปลี่ยนแปลงไปของงาน โดยเน้นเสริมสร้างประชาคมอาเซียนที่แน่นแฟ้นและเป็นเอกภาพในทุกมิติ เพื่อรับมือกับความท้าทายจากการเปลี่ยนแปลงที่รวดเร็ว เช่น ภัยคุกคามความมั่นคงรูปแบบใหม่ การปฏิวัติอุตสาหกรรมครั้งที่ 4 และผลกระทบจากโรคโควิด-19 เป็นต้น นอกจากนี้ ยังให้ความสําคัญกับการเรียนรู้ตลอดช่วงวัย /ส่งเสริมการพัฒนาทักษะฝีมือแรงงานเพื่อเพิ่มโอกาสการเข้าถึงงานที่มีคุณค่าในอนาคต
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลเตรียมความพร้อมรับมือสถานการณ์ภัยแล้ง ระบุงบประมาณในการช่วยเหลือภัยแล้งลดลง เพราะนโยบายการบริหารจัดการน้ำของรัฐบาล
วันอังคารที่ 5 มีนาคม 2562
นายกรัฐมนตรีเผยรัฐบาลเตรียมความพร้อมรับมือสถานการณ์ภัยแล้ง ระบุงบประมาณในการช่วยเหลือภัยแล้งลดลง เพราะนโยบายการบริหารจัดการน้ําของรัฐบาล
นายกรัฐมนตรีเผยรัฐบาลเตรียมความพร้อมรับมือสถานการณ์ภัยแล้ง ระบุงบประมาณในการช่วยเหลือภัยแล้งลดลง เพราะนโยบายการบริหารจัดการน้ําของรัฐบาล
วันนี้ (5 มีนาคม 2562) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีเกี่ยวกับสถานการณ์ภัยแล้งที่หลายคนกังวลว่าจะรุนแรงที่สุดในรอบ 30 ปี ว่า ได้มีการประชุมและกําชับมาโดยตลอดเกี่ยวกับการบริหารจัดการน้ําให้เหมาะสม แต่ปัญหาคือ น้ําต้นทุนที่กักเก็บไว้มีไม่เพียงพอ เช่น แม่น้ํายมมีปริมาณน้ําที่ลดลง สาเหตุมาจากการทํานาปรังที่เพิ่มมากขึ้น เนื่องจากราคาข้าวสูงขึ้น เกษตรกรจึงทํานาปรังเพิ่มมากขึ้น ทําให้มีผลกระทบต่อการใช้น้ําในอนาคต
นายกรัฐมนตรีกล่าวต่อไปว่า ขอให้ประชาชนฟังคําชี้แจงจากหน่วยงานราชการ ซึ่งคาดว่าภัยแล้งจะมาเร็วกว่าทุกครั้ง รัฐบาลจึงได้เตรียมความพร้อมรับมือกับสถานการณ์ไม่ว่าจะเป็นการประกันภัยสินค้าเกษตรและมาตราช่วยเหลือต่าง ๆ ตามระเบียบราชการ ทั้งนี้ ทุกคนจําเป็นต้องช่วยกันลดค่าใช้จ่ายในการช่วยเหลือเรื่องภัยแล้ง เพื่อนํางบประมาณไปใช้ทําอย่างอื่นแทน ที่ผ่านมางบประมาณในการช่วยเหลือภัยแล้งลดลงอย่างมากจากหลักหมื่นล้าน เหลือหลักพันล้านเท่านั้น
------------------------------------------
รัฐบาลไทย-ข่าวทำเนียบรัฐบาล-นรม. เยี่ยมชม รถขายอาหาร (Food Truck) ภายใต้โครงการร้านอาหาร “หนูณิชย์เคลื่อนที่” โฉมใหม่ พร้อมเน้นย้ำเรื่องความสะอาด และการจัดร้านให้ดูดี ราคาประหยัด
วันจันทร์ที่ 17 ตุลาคม 2559
นรม. เยี่ยมชม รถขายอาหาร (Food Truck) ภายใต้โครงการร้านอาหาร “หนูณิชย์เคลื่อนที่” โฉมใหม่ พร้อมเน้นย้ําเรื่องความสะอาด และการจัดร้านให้ดูดี ราคาประหยัด
นรม. เยี่ยมชม รถขายอาหาร (Food Truck) ภายใต้โครงการร้านอาหาร “หนูณิชย์เคลื่อนที่” โฉมใหม่ พร้อมเน้นย้ําเรื่องความสะอาด และการจัดร้านให้ดูดี ราคาประหยัด
วันนี้ (23 สิงหาคม 2559) เวลา 9.00 น. ณ หน้าตึกบัญชาการ 1 ทําเนียบรัฐบาล นางอภิรดี ตันตราภรณ์ รัฐมนตรีว่าการกระทรวงพาณิชย์ พร้อมคณะนําตัวแทนในโครงการ ร้านอาหารหนูณิชย์เคลื่อนที่ มาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์ โครงการร้านอาหาร “หนูณิชย์” โฉมใหม่ เน้นแนวคิด อร่อย สะอาด ราคาประหยัดพร้อมปรับปรุงร้านให้ทันสมัย และนําเทคโนโลยีมาประยุกต์ใช้เพื่อตอบโจทย์กระแสความนิยมอาหาร Street Food และนํารถขายอาหาร Food Truck “หนูณิชย์เคลื่อนที่” มาจัดแสดงในครั้งนี้อีกด้วย
รัฐมนตรีว่าการกระทรวงพาณิชย์กล่าวว่า การปรับโฉมใหม่ โครงการร้านอาหาร หนูณิชย์ พาชิม ครั้งนี้เพื่อต้องการสร้างโอกาสในการขยายร้านอาหารหนูณิชย์ให้เข้าสู่กลุ่มผู้บริโภคที่มีความหลากหลายมากขึ้นทั้งคนไทยและนักท่องเที่ยวชาวต่างชาติ โดยเพิ่มความทันสมัยควบคู่ไปกับการยกระดับร้านอาหารหนูณิชย์สู่มาตรฐานสากล พร้อมส่งเสริมและพัฒนาเจ้าของกิจการให้เป็นผู้ประกอบการมืออาชีพอย่างแท้จริง ทั้งนี้ ยังคงเป้าหมายหลักไว้ คือ คุณภาพอาหารที่ดี อร่อย และราคาประหยัด หรือจ่ายน้อยแต่อร่อยมาก ซึ่งมั่นใจได้ว่าการปรับภาพลักษณ์จะส่งผลให้ร้านหนูณิชย์ได้รับการยอมรับอย่างแพร่หลายมากขึ้น
ตลอดระยะเวลา 1 ปี ที่กระทรวงพาณิชย์ได้ดําเนินโครงการ หนูณิชย์ พาชิม ภายใต้หลักการ ฉลาดซื้อ ประหยัดใช้ เพื่อเป็นทางเลือกหนึ่งของประชาชนที่จะสามารถรับประทานอาหารปรุงสําเร็จ ที่ถูก สะอาด ดี และอร่อย ในราคาไม่เกิน 35 บาท จนถึงปัจจุบันมีจํานวนร้าน หนูณิชย์ ภายใต้โครงการแล้วถึง 11,576 ร้านทั่วประเทศ พร้อมเล็งเห็นถึงโอกาสที่จะยกระดับและพัฒนาร้านหนูณิชย์ให้มีความทันสมัย สามารถขยายฐานลูกค้าสู่กลุ่มผู้บริโภคที่หลากหลายมากขึ้น เช่น คนทํางาน วัยรุ่น และนักท่องเที่ยวต่างชาติ รวมถึงการตอบโจทย์กระแสนิยมร้านอาหารลักษณะ Street Food พร้อมนํารถขายอาหาร Food Truck มาจัดแสดงเพื่อให้เป็นที่รู้จักมากขึ้น และพร้อมกระจายลงสู่พื้นที่ทั่วประเทศ ซึ่งจะเริ่มดําเนินการในวันที่ 1 กันยายน 2559 นี้
โอกาสนี้ นายกรัฐมนตรี ได้เดินเยี่ยมชมและสอบถามผู้ประกอบการตัวแทนร้านอาหารหนูณิชย์ พร้อมกล่าวชื่นชมและขอให้เน้นเรื่องความสะอาด จัดร้านให้ดูดี ราคาประหยัด พร้อมมีการพัฒนาต่อยอดร้านค้าให้มีความทันสมัย ใช้เทคโนโลยีมาประยุกต์ใช้ในร้าน และถ่ายรูปเป็นที่ระลึกร่วมกับตัวแทนร้านอาหาร รวมทั้งได้อุดหนุนอาหารต่าง ๆ จํานวนหนึ่งกลับไปรับประทานที่บ้านพักอีกด้วย เช่น ปลาดุกผัดฉ่า หมูคั่วกลิ้ง ไข่ต้ม แกงเขียวหวานหมู ปลาสลิดทอด น้ําพริกกะปิพร้อมผักสด ลูกชิ้นปลากราย (นครสวรรค์) และหมูทอดเจ๊จง เป็นต้น
********************************
กลุ่มประชาสัมพันธ์และเผยแพร่ สํานักโฆษก
อภิวัฒน์/รายงาน
ดวงใจ/ตรวจ